ক্যামেরন গ্রিনের পর ১৮ কোটি টাকায় KKR-এ এলেন পাথিরানা!

ওয়েব ডেস্ক : ক্যামেরন গ্রিনের (Cameron Green) পর বিপুল টাকায় শ্রীলঙ্কার পেসার মথিশা পাথিরানা-কে (Matheesha Pathirana ) কিনে নিল কলকাতা নাইট রাইডার্স (KKR)। এদিন প্রাক্তন চেন্নাই কিংসের ক্রিকেটারকে ১৮ কোটি টাকায় কিনে নিল নাইটরা। তবে এত টাকায় শ্রীলঙ্কার পেসারকে কেন কেনা হল? তা নিয়ে প্রশ্ন উঠে গিয়েছে।

নিলামে ২ কোটি টাকা বেস প্রাইস ছিল পাথিরানার। শ্রীলঙ্কার এই পেসারের জন্য প্রথমে বিড করে দিল্লি ক্যাপিটালস। তার পরেই লখনউ সুপার জায়ান্টস-এর সঙ্গে জোর লড়াই চলে দিল্লির। দুই দলের মধ্যে ১৫.৮ কোটি টাকা পর্যন্ত এই লড়াই চলে। এর পরেই বিডিংয়ে নামে কেকেআর (KKR)। তার পরে দাম যখন ১৮ কোটিতে ওঠে সেই সময় পিছনে সরে যায় লখনউ। ফলে এত টাকায় পথিরানাকে কিনে নেয় কলকাতা নাইট রাইডার্স। ফলে এখন দেখার বিষয়, এত দাবি পেসার কেমন পারফর্ম করেন।

আরও খবর : রেকর্ড ২৫.২০ কোটিতে ক্যামেরন গ্রিন-কে কিল কেকেআর!

অন্যদিকে এদিন নিলামের শুরু দিকেই ২৫.২০ লক্ষ কোটি টাকায় এক বিদেশি খেলোয়াড়কে কিনে নেয় কেকেআর। তিনি হলেন অস্টেলিয়ার অলরাউন্ডার ক্যামেরন গ্রিন। তিনি হলেন আইপিএলের ইতিহাসে সবচেয়ে দামি বিদেশি খেলোয়াড়। এর আগে মিচেল স্টার্ককে ২৪.৭৫ কোটিতে কিনেছিল কলকাতা। তিনিই ছিলেন কেকেআর-এর (KKR) সবচেয়ে দামী খেলোয়াড়। তার পরেই এবার আইপিএলের ইতিহাসে সব থেকে দামি বিদেশি হলেন তিনি।

অন্যদিকে এই নিলামে অন্য একজন ক্রিকেটারকেও কিনে নেয় কেকেআর। তিনি হলেন একজন উইকেট কিপার। ন্যূনতম মূল্য ২ কোটিতেই নিউজিল্যান্ডের ফিন অ্যালেন-কে কিনে নেয় নাইট শিবির। প্রসঙ্গত, আইপিএল-এর নিলাম নিয়ে উন্মাদনা তুঙ্গে ছিল। এবার নিলামের জন্য স্লট রয়েছে ৭৭টি। এর মধ্যে বিদেশিদের জায়গা রয়েছে ৩১টি। ফলে দলগুলি আগামী আইপিএল মরশুমের আগে নিজেদের দল গোছানোর চেষ্টা করছে। আগামী বছরের ২৬ মার্চ থেকে ৩১ মে পর্যন্ত চলবে আইপিএল (IPL)। কিন্তু তার আগেই আবুধাবিতে মিনি নিলাম থেকে এর দামামা বেজে গেল।